23β. ΝΟΜΟΣ υπ’ αριθ. 3316 της 26 Ιουλ./2 Αυγ. 1955 (ΦΕΚ Α΄ 205) Περί κυρώσεως Πράξεων του Υπουργικού Συμβουλίου, ως και αποφάσεων και τηλεγραφικών διαταγών του Υπουργού Εμπορίου, επί των τιμών πωλήσεως των κρατικών δημητριακών, παραγωγής αλεύρων και άρτου ως και εξυγιάνσεως της αλευροβιομηχανίας. Άρθρ.1.-(Κυρούνται πράξεις του Υπουργικού Συμβουλίου και αποφάσεις και τηλεγραφικαί διαταγαί του Υπουργού Εμπορίου). Άρθρ.2-1.Εξουσιοδοτείται ο Υπουργός Εμπορίου βάσει του παρόντος Νόμου όπως προβαίνη εις την έκδοσιν των οικείων αποφάσεων και διαταγών αφορωσών τας τιμάς πωλήσεως του κρατικού σίτου, εφ’ όσον αύται καθορίζονται ομοιομόρφως δι’ άπαντας τους αλευρομύλους, τας επί των τιμών τούτων επιβαρύνσεις, την επιδότησιν των πιτυρούχων αλεύρων κατ’ ενιαίον ή και διαφοροποποιημένον συντελεστήν κατά περιφερείας, την επιδότησιν των υποπροϊόντων του σίτου (άλφες κλπ.), την επίπτωσιν ή μη του ποσού των επιδοτήσεων τούτων εις τιμήν των δημητριακών, ως και των παραγώγων αυτών, την προστασίαν και εξυγίανσιν της αλευροβιομηχανίας και τη μερικήν κατά περιφέρειαν επιβάρυνσιν ή απαλλαγήν αυτής εκ των σχετικών περί την άλεσιν των δημητριακών προσθέτων επιβαρύνσεων, ως μεταφορικών, επιναύλων και εισφορών εν γένει, την διαχείρισιν των εντεύθεν ποσών υπέρ της παραγωγής, του άρτου και της αλευροβιομηχανίας, τον καθορισμόν εξευρέσεως πόρων προς εξυγίανσιν της αλευροβιομη(Μετά την σελ. 130(β) Σελ. 130,001 182-63 Άλευρα-Άρτος 5.Γ.β.23α-23β χανίας και παν άλλο αντικείμενον έχον άμεσον ή έμμεσον σχέσιν με τα άνω ζητήματα. 2.Εξουσιοδοτούνται οι Υπουργοί Εμπορίου και Γεωργίας, ίνα δια κοινών αποφάσεών των καθορίζουν α)την διαφοροποίησιν των τιμών πωλήσεως του κρατικού σίτου κατά περιφερείας, β)το ποσοστόν χορηγήσεως εις τους αλευρομύλους σίτου ελευθέρας αγοράς ή τοιούτου συγκεντρώσεως ή αλλοδαπής και γ)τας εισακτέας εκ του εξωτερικού ποσότητας σίτου προς κάλυψιν των αναγκών της καταναλώσεως και τον χρόνον εισαγωγής τούτων εν τη Χώρα. Εφ’ όσον υφίστανται ειδικοί λόγοι αναγόμενοι εις την αλλοίωσιν κρατικού σίτου, την δυσχέρειαν εφοδιασμού των αλευρομύλων δια κρατικού σίτου ή σίτου ελευθέρου εμπορίου, λόγω καιρικών ή άλλων συνθηκών, και τον περιορισμόν των μεταφορικών εξόδων, δύναται να μεταβάλληται προσωρινώς δι’ αποφάσεως του Υπουργού Εμπορίου το ποσοστόν του σίτου ελευθέρου εμπορίου, ως τούτο καθωρίσθη δια των ανωτέρω κοινών αποφάσεων των Υπουργών Εμπορίου και Γεωργίας. 3.Εις την υπό του άρθρ.1 του Α.Ν. 1810/1951 προβλεπομένην Επιτροπήν μετέχει ως μέλος ταύτης και εις εκπρόσωπος του Υπουργείου Γεωργίας, οριζόμενος μετά του αναπληρωτού του δι’ αποφάσεως του οικείου Υπουργού, αι δε υπό του ειρημένου Α. Νόμου προβλεπόμεναι άδειαι ιδρύσεως νέων κυλινδρομύλων ή επεκτάσεως λειτουργούντων ήδη τοιούτων ή μεταφοράς αυτών ή μετατροπής λειτουργούντων πετρομύλων εις κυλινδρομύλους, χορηγούνται δια κοινής αποφάσεως των επί του Εμπορίου, Βιομηχανίας και Γεωργίας Υπουργών, κατόπιν συμφώνου γνωμοδοτήσεως της ως είρηται Επιτροπής. 4.Αι κατά τας παρ.1, 2, 3 και 4 του παρόντος άρθρου εκδιδόμεναι πράξεις, αποφάσεις και διαταγαί δεν χρήζουν δημοσιεύσεως εις την Εφημερίδα της Κυβερνήσεως. 